**INSPECTORATUL NAȚIONAL DE PROBAȚIUNE**

**MINISTERUL JUSTIȚIEI AL REPUBLICII MOLDOVA**

**APROB**

**Director al**

 **Inspectoratului Național de Probațiune**

**Curriculum**

**privind instruirea continuă a consilierilor de probațiune în baza programului probațional pentru minori**

**“Program probațional primar obligatoriu:**

 **formare civică și vocațională”**

**Chișinău, 2018**

Acest curriculum este elaborat în cadrul proiectului “Dezvoltarea și implementarea programului probațional primar obligatoriu în trei raioane ale Republicii Moldova“, ***implementat de Asociația pentru Justiție Penală Participativă (AJPP) în parteneriat cu Inspectoratul Național de Probațiune și UNICEF Moldova.***

**Autori:** Maria Strulea, doctor în drept, conferențiar universitar, USM

 Augustina Bolocan-Holban, doctor în drept, conferențiar universitar, USM

1. **Preliminarii**

Unul dintre scopurile probațiunii îl constituie prevenirea primară și cea secundară privind persoanele aflate în conflict cu legea, inclusiv minorii. Intervențiile corecționale care respectă principiile bazate pe schimbarea pozitivă a delincventului contribuie la reducerea probabilității recidivei. Educația poate crește capacitatea de a se adapta mediului social și anturajului, iar identificarea abilităților vocaționale determină regăsirea ocupațională a individului și cultivarea abilității de a munci. Comportamentul penal crește odată cu șomajul frecvent. Tocmai de aceea, programele de formare bazate pe educația civică și formarea vocațională trebuie privite ca piloni în reorientarea prosocială a celor aflați în conflict cu legea.

Educația și formarea profesională într-un mediu adecvat pot reduce accesul la medii antisociale și pot crește asocierea la medii prosociale. Consilierii de probațiune pot colabora cu delincvenții aflați în supraveghere, pentru a-i ajuta să structureze prioritățile de viață, reducând astfel contactul cu oportunitățile penale.

Prin aplicarea componentei de formare civică se urmărește conștientizarea de către minor a consecințelor legale și sociale la care se expune în cazul săvârșirii de infracțiuni și responsabilizarea acestuia cu privire la comportamentul său.

Programul a fost dezvoltat pe baza teoriilor referitoare la desistare și utilizând tehnicile specifice în lucrul cu persoanele care au săvârșit infracțiuni, precum: interviul motivațional, modelarea pro-socială, raționamentul moral și convingerile morale.

„Desistarea asistată” este un concept mai apropiat de practica serviciilor de probațiune și se referă la intervenția, sprijinul, modul în care specialiștii și membrii comunității îi pot ajuta pe cei prinşi în ciclul infracționalității să se îndepărteze cu succes de viaţa infracţională.

„Desistarea inițiată’’ prin programul de educație civică nu presupune doar achiziționarea unor noțiuni despre educație civică și juridică, ci și dezvoltarea unei atitudini civice și responsabile, prin implicarea frecventă în mici acțiuni/proiecte cu impact asupra unor colectivități sau chiar asupra unor comunități.

Școala și locul de muncă reprezintă o parte semnificativă a experienței umane. Există o traiectorie: educația trebuie să ofere o cale către piața forței de muncă. Totuși, unii minori/tineri cu risc sunt excluși din această traiectorie prescrisă, mai ales dacă aceștia sunt în contact cu sistemul de justiție. Lipsa de educație și abilități de lucru comercializabile sunt asociate cu șomajul, criminalitatea și recidiva. Din cauza acestor consecințe, programele vocaționale au devenit o parte esențială a majorității programelor corecționale pentru minori. Educația în carieră și pregătirea tehnică a locurilor de muncă primite prin programele vocaționale servesc ca un catalizator pentru prevenirea delincvenței printre populațiile de tineri cu risc și reabilitarea în rândul tinerilor implicați în justiția juvenilă sau în justiție[[1]](#footnote-1).

Cu referire la dreptul comparat, prima componentă, cea a *stagiului de formare civică*, în unele legislații constituie o măsură cu caracter educativ aplicată minorilor, ceea ce ar putea să se încadreze în forma măsurii de constrângere cu caracter educativ de la lit.f) alin. (1) art. 104 CP al RM. Stagiul de formare civică urmărește formarea la minori în conflict cu legea a responsabilizării lor penale și civile, precum și a cultivării obligațiunilor conviețuirii sociale, fapt ce ar favoriza inserția lor socială. Programul urmărește astfel, oferirea oportunității de a dobândi elementele de înțelegere a actului lor prin restituția acestuia domeniului social, în ansamblu, bazat pe o structură de reguli, instituții și oameni. În termeni concreți, minorul participă la stagii în grup, constituite pe module concentrate pe anumite valori civice: respect față de alții, solidaritate, comunitate.

Inspirat din exigența individualizării răspunderii, abordarea făcută în cadrul stagiului trebuie să ia în cont atât obligațiile de școlarizare a minorului, cât și situația sa familială.

Abilitățile sociale sunt legate de a fi împreună cu alții. Abilitățile sociale permit tinerilor să interacționeze productiv în contexte sociale și să răspundă emoțiilor sau conflictelor în moduri adecvate din punct de vedere social, neagresive. Abilitățile sociale pot fi, în general, conceptualizate ca abilitatea de a interacționa pozitiv și prosocial cu ceilalți, abilitatea de a aborda modalitățile prosociale de rezolvare a conflictelor, de a se angaja pozitiv cu ceilalți. Normele sociale sau credințele indivizilor aflați în conflict cu legea sunt tipice și adecvate în cadrul grupului lor și joacă, de asemenea, un rol central în modelarea comportamentului la nivel individual. Normele sociale sunt paravanul determinant în construirea actelor individului, creând limite privind tipurile de comportamente la care se va angaja o persoană, care să asigure coeziunea valorilor proprii cu cele ale reacției sociale. Această interacțiune între normele sociale și comportamentul individual exprimă necesitatea de a implica mai larg comunitatea, astfel încât minorii/tinerii să aibă sprijinul adulților din jurul lor[[2]](#footnote-2).

Cea de a doua componentă a programului vizează *identitatea vocațională a minorului* axată pe autoevaluarea vocațională a acestuia. Prin respectiva se urmărește identificarea propriilor abilităţi, priceperi, aptitudini, limite, dar și conștientizarea punctelor tari, a intereselor pentru dezvoltare profesională prin raportare la nivelul real al cunoștințelor sau abilităților. Scopul acestui modul este să se investigheze nivelul de abilități generice de care dispune minorul în conflict cu legea pentru a-și asigura mediul ocupațional.

În funcție de accentul lor, programele de formare profesională abordează mai mulți factori de risc, inclusiv eșecul academic, alienarea și frustrarea, asocierea cu colegii delincvenți și angajamentul scăzut față de școală. În același timp, formarea vocațională (identificarea abilităților de care dă dovadă individul, dar și cele care i-ar asigura un eventual traseu profesional) sporește factorii de protecție prin oferirea de aptitudini de muncă, experiențe de lucru și recunoașterea muncii efectuate. Programele construite pe o abordare de dezvoltare ajută tinerii să evite comportamentul cu risc delincvențial ridicat și să promoveze abilitățile academice și de pregătire profesională.[[3]](#footnote-3)

Pentru a schimba gândurile, credințele și comportamentele negative, Programul are la bază o abordare eficientă exprimată prin terapia cognitiv-comportamentală. Respectiva terapie combină două laturi: psihoterapie-cognitivă și terapie comportamentală. Ea se concentrează pe gânduri, ipoteze și convingeri, ajutând în recunoașterea și schimbarea modelelor de gândire defectuoasă.

Cursul de instruire continuă este destinat consilierilor de probațiune și își propune să contribuie la cunoașterea elementelor educației moral-civice și a trainingul-ui vocațional cu minori aflați în evidența serviciului de probațiune.

Cursul de formare își propune să contribuie la:

* Cunoașterea domeniului de formare civică și vocațională ;
* Cunoașterea determinării ariilor de interes ale subiectului ;
* Identificarea planului de activitate în vederea realizării stagiului de formare civică și vocațională;
* Utilizarea metodelor adecvate de comunicare și de convingere cu subiecții implicați.
1. **Competențe și finalități de studiu**

|  |  |
| --- | --- |
| **COMPETENȚE** |  **FINALITĂŢI DE STUDIU** |
| **1. Cunoașterea parcursului etapizat al programului probațional de formare civică și a metodelor de lucru cu minorul** | * A prezenta în ansamblu esența și scopul programului probațional;
* a verifica modul în care minorul a înțeles dispozițiile hotărârii judecătorești și obligațiile impuse în sarcina lui;
* a stabili nivelul de percepere a participării la un program probațional.
 |
| **2. Înțelegerea mecanismului de aplicare a strategiilor de comunicare la nivel de autocunoaștere și de dezvoltare personală** | * A determina minorul să conștientizeze rolul abilităților și resurselor personale în scopul îmbunătățirii calității vieții;
* a înțelege legătura dintre gânduri-sentimente-comportament;
* a identifica modalitățile de comunicare de tipul: pasiv-agresiv, pasiv-agresiv şi asertiv;
* a dezvolta abilităţile necesare unei bune relaționări și comunicări, prin exersarea comportamentului asertiv.
 |
| **3. Identificarea elementelor de educație morală și consolidarea acestora la minor prin raportare la persoana acestuia** | * A întelege conceptele de valoare și normă morală;
* a explora valori şi norme morale care stau la baza relaţiilor pro-sociale cu ceilalţi oameni;
* a consolida noțiunile de valoare și normă morală și contextualizarea lor;
* a asigura asumarea drepturilor proprii în condiţiile respectării drepturilor celorlalţi;
* a asigura analizarea unor situații de conflict de valori și responsabilități morale;
* a determina conștientizarea dilemelor morale și analiza lor prin raportare la valorile proprii și la cele promovate în comunitatea în care minorul trăiește;
* a explora unele convingeri morale și a construi argumente în favoarea dezvoltării acestora.
 |
| **4. Utilizarea elementelor de educație juridică în formarea minorului și inocularea acestuia referitor la consecințele comportamentului infracțional**  | * A asigura înțelegerea noțiunii de normă legală și realizarea comparației cu norma morală;
* a determina conștientizarea consecințelor comportamentului infracțional asupra celorlalți și asupra propriei persoane;
* a asigura creșterea gradului de înțelegere a comportamentului infracțional și a obligațiilor/condițiilor impuse de instanța de judecată sau de serviciul de probațiune;
* a înlesni analizarea de către minor a propriului traseu infracțional: pași și decizii care au condus către săvârșirea faptei.
 |
| **5. Dezvoltarea respectului față de ceilalți ca valoare morală în vederea combaterii stigmatizării** | * A convinge minorul despre necesitatea manifestării unui comportament bazat pe respect pentru ceilalţi, indiferent de rasă, etnie, credinţe religioase, gen etc.;
* a susține conștientizarea propriilor prejudecăți, astfel încât să nu se ajungă în situații de discriminare, marginalizare sau respingere.
 |
| **6. Acceptarea şi respectarea valorilor fundamentale ale drepturilor omului și a practicilor democratice în societate** | * A ierarhiza problemele comunității din prisma propriilor așteptări;
* a proiecta o acțiune de implicare în viața comunității în care trăiește minorul;
* a asigura participarea activă a minorului la viața comunității;
* a încuraja implementarea planului de implicare comunitară propus.
 |
| **7. Identificarea și explorarea zonelor de interes  privind studiile sau cariera**  | * A ajuta minorul în identificarea propriilor abilităţi, priceperi, aptitudini, limite;
* a încuraja minorul să conștientizeze interesul pentru dezvoltare profesională;
* a determina minorul să conştientizeze nivelul real de cunoştinţe și abilităţi, priceperi, aptitudini de care dispune în vederea identificării intereselor sale.
 |
| **8. Identificarea și înțelegerea predispunerii spre abilități vocaționale** | * A încuraja conturarea unor posibilități de dezvoltare profesională;
* a determina conștientizare nevoii de loc de muncă
* a explora condițiile asociate unei profesii (obținerii și menținerii unui loc de muncă);
* a identifica vulnerabilităților și factorii de risc care influențează căutarea unui loc de muncă;
* a analiza unele miturile legate de muncă/profesie pentru a argumenta opiniile exprimate și înlocuirea ideilor iraţionale identificate cu idei raţionale;
* a identificarea sursele locurilor de muncă;
* a comunica criteriile de analiză a ofertelor.
 |
| **9. Dezvoltarea planului pentru activitatea vocațională sau de carieră** | * A construi un plan de ocupare a unui loc de muncă sau un plan de acțiune în scopul formării profesionale;
* a stabili legătura cu reprezentanții agențiilor teritoriale de ocupare a forței de muncă;
* a dezvolta strategii de găsire a unui loc de muncă sau a unui curs ori posibilități de formare profesională.
 |
| **10. Stabilirea oportunităților de angajare sau de formare profesională** | * A familiariza cu etapele căutării unui loc de muncă;
* a identifica oportunitățile de muncă sau de formare profesională pe plan local;
* a familiariza cu etapele interviului pentru angajare;
* a exersa abilități de comunicare și prezentare pentru a face față unui interviu.
 |
| **11. Aplicarea tehnicilor în vederea evaluării impactului programului probațional asupra minorului**  | * A evalua rezultatele programului;
* a identifica necesitatea continuării obiectivelor de intervenție pentru activitatea de supraveghere.
 |

1. **Administrarea disciplinei**

|  |  |  |  |  |  |
| --- | --- | --- | --- | --- | --- |
| **Denumirea**  | **formator** | **Total ore** | **Ore curs** | **Ore practice** | **Evaluare**  |
| **Stagiul de formare civică și trainingul vocațional** | Expertul care a participat la elaborarea programului | Varianta 1curs de formare pentru aplicarea programului40 ore  | Ore teorie(teorii și modele care stau la baza programului)8 ore | Ore practica(exersarea sesiunilor în timpul cursului)30 ore | 2 ore |

1. **Unități tematice/Obiective/Strategii didactice**

|  |  |  |
| --- | --- | --- |
| **Unități tematice** | **Obiective generale** | **Strategii didactice** |
| **Domeniu: Fundamentele teoretice ale programului** |
| **Unitatea 1****Teorii care stau la baza programului*** Modelul stadial de dezvoltare morală a lui Lawrence Kohlberg
* Modelarea prosocială
* Interviul motivațional

**Unitatea 2** **Specificul programelor modulare** * Modulele programului probațional For CV
* Reguli privind alegerea și îmbinarea modulelor
 | * Să definească conceptul și noțiunile ce vizează educația moral-civică și trainingul vocațional;
* să exprime însușirea noțiunilor morale;
* să identifice formarea reprezentărilor morale;
* să descrie structurarea judecăților morale;
* să stabilească formarea convingerilor morale;
* să analizeze dezvoltarea și consolidarea conduitei/ comportamentului moral (deprinderi și obișnuințe morale);
* să distingă procesul etapizat pe care îl presupune dezvoltarea conduitei morale;
* să identifice metode de adaptare a domeniilor de conținut ale Programului la particularitățile subiectului de program;
* să identifice propriile abilități, priceperi, aptitudini;
* să conștientizeze interesele relevante pentru dezvoltarea personală;
* să conștientizeze nevoia de loc de muncă;
* să exploreze condițiile asociate unei profesii (obținerii și menținerii unui loc de muncă);
* să identifice vulnerabilitățile și factorii de risc care influențează căutarea unui loc de muncă;
* să construiască un plan de ocupare a unui loc de muncă sau un plan de acțiune în scopul formării profesionale.
 | * Studiul de caz
* Jocul de rol
* Discuții dirijate
* Exerciții teoretice și practice
* Elaborarea portofoliului personal
 |
| ***I domeniu: Educație moral-civică*** | **Obiective particulare** | **Strategii didactice** |
| **Unitatea 1. Dezvoltarea personală*** Ce este dezvoltarea personală?
* Aplicații pentru autocunoaștere (Ședința nr. 1 și nr. 2)
 | * să definească conceptul autocunoaşterii;
* să identifice dezvoltarea socio-emoţională;
* să distingă tehnicile utilizării comunicării asertive;
* să analizeze modalitățile de formare a abilităţilor de învăţare şi abilităţilor de management vocațional;
* să identifice necesitatea promovării unui stil de viaţă care i-ar asigura dezvoltarea personală;
* să utilizeze aplicațiile elaborate pentru autocunoaștere, în vederea identificării necesităților personale.
 | * Studiu de caz despre respectarea/nerespectarea valorilor;
* Discutarea unor situaţii reale şi virtuale privind modul de respectare a unor drepturi şi exercitare a responsabilităţilor
 |
| **Unitatea 2. Educația moral-civică*** Valori morale, norme morale (Ședința nr. 3)
* Raționamentul

Moral (Ședința nr. 5 si Ședința de consolidare a Modulului II**)** | * Să identifice modalitățile de asigurare a dezvoltării conştiinţei civice şi a conduitei civice;
* să analizeze tehnici de explorare, din punct de vedere moral, a unor aspecte referitoare la propria persoană şi la ceilalţi;
* să interpreteze competențe specifice comportamentului civic, concentrate pe valorile și normele morale;
* să conștientizeze valoarea normelor morale și influența acestora asupra personalității minorului;
* să stabilească corelația între normele morale și cele juridice.
 | * Joc de rol pentru simularea unor situaţii din viaţa comunităţii;
* Discuţii dirijate
 |
| **Unitatea 3.Educația juridică*** Scopul regulilor și legilor (Ședința nr. 6)
* Analiza infracțiunii mele (Ședința nr. 7)
 | * Să determine metode de asigurare a înţelegerii rolului legilor în societate şi a atribuţiilor specifice ale autorităţilor statului;
* să identifice tehnici de dezvoltare a unui comportament activ şi responsabil bazat pe respectarea legii şi pe manifestarea unei atitudini de respect faţă de lege;
* să analizeze raportarea subiectului de program la rolul normei și legii în societate;
* să evalueze dezvoltarea unui comportament activ și responsabil bazat pe respectarea legii și manifestarea unei atitudini de conformare față de normele legale;
* să înțeleagă importanța și influența unui program probațional în raport cu o pedeapsă penală.
 | * Discuţii despre factorii de risc specifici vârstei
 |
| **Unitarea 4. Educație pentru diversitate**  | * Să manifeste un comportament bazat pe respect pentru ceilalţi, indiferent de rasă, etnie, credinţe religioase, gen etc.;
* să conștientizeze propriile prejudecăți, astfel încât să nu se ajungă la situații de discriminare, marginalizare sau respingere.
 | * Joc de rol pentru simularea unor situaţii din viaţa comunităţii;
* Discuţii dirijate
 |
| **Unitatea 5. Proiectul în beneficiul comunității*** Exercițiile de implicare comunitară
* Planul ideii de implicare comunitară (Ședința nr. 10)
 | * Să identifice realizarea unor activităţi de tip proiect, care completează şi îmbogăţesc demersurile de formare civică;
* să implice realizarea și simularea realizării unor proiecte simple care să urmărească rezolvarea unei probleme din comunitate, privind probleme concrete ale comunităţii;
* să analizeze dimensiuni etice şi/sau juridice ale unor situaţii de viaţă, în vederea implicării minorului în exerciţii de luare a deciziei;
* să creeze propuneri de rezolvare a unei probleme din comunitate, în condiţiile respectării normelor morale şi juridice.
 | * Exerciţii de dezvoltare a capacităţilor empatice;
* Realizarea profilului civic al propriei persoane
 |
| ***II domeniu: Training vocațional*** | **Obiective particulare** | **Strategii didactice** |
| **Unitatea 1.** **Identitatea vocațională*** Autoevaluare vocațională (Ședința nr.1 și 2 din Trainingul Vocational)
 | * Să identifice modalități de auto-cunoaștere a subiectului prin prisma aptitudinilor priceperilor;
* să dezvolte atitudini mai pozitive față de școală și învățare;
* să conștientizeze importanța autoevaluării vocaționale pentru realizarea viitorului traseu profesional.
 | * Exerciţii de autocunoaştere;
* Studiu de caz: istorii de succes
 |
| **Unitatea 2.** **Conştientizarea oportunităţilor*** Identificarea domeniului de interes (Ședința nr. 3)
* Lipsa unui loc de muncă – Problemă sau provocare? (Ședința nr. 4)
 | * Să dezvolte sprijinul în obținerea informațiilor despre ocupații, cursuri și/sau calificări disponibile pentru orientarea și dezvoltarea carierei;
* să utilizeze auto-cunoașterea pentru identificarea vocațională a subiectului de program.
 | * Elaborarea portofoliului personal pentru conturarea unui traseu educaţional şi profesional
 |
| **Unitatea 3.** **Decizia*** Planul de carieră (Ședința nr. 5)
* Colaborarea cu agențiile teritoriale ale forței de muncă
 | * Să identifice mecanisme de alegere între mai multe oportunități;
* să se implice în elaborarea planului de carieră cu sprijinul consilierului de probațiune;
* să dezvolte capacitatea subiectului de program de a alege cea mai potrivită oportunitate ocupațională.
 | * Elaborarea unui proiect de acţiuni de viitor sau stabilirea ierarhiei priorităţilor
 |
| **Unitatea 4.** **Tranziția*** Cum pregătim un CV? (Ședința nr. 6)
* Interviu pentru angajare ( Ședința nr. 7 și Ședința de consolidare a Modulului IX)
 | * Să formuleze modalități de ajutor în implementarea deciziei luate de către subiect;
* să estimeze probabilitatea efectelor scontate după urmarea programului de către subiect
* să participe la exercițiul de simulare a unui interviu de angajare cu sau fără imprimarea reprezentantului ANOFM.
 | * Exerciţii de explorare şi planificare a carierei
 |

**Planul de formare**

|  |  |  |  |  |  |  |
| --- | --- | --- | --- | --- | --- | --- |
| **Nr. crt.** | **Domeniu de conținut** | **Unitatea tematică** | **Nr. ore/****Domeniu de conținut** | **Ore teorie** | **Ore practică** | **Evaluare** |
|  | **Fundamentele teoretice ale programului** | **Teorii care stau la baza programului** | **3 ore, 30 min** | **2 ore, 30 min** |  |  |
| **Specificul programelor modulare** | **1 oră** |  |  |
|  | **Educație moral-civică și training vocațional** | **Dezvoltarea personală** | **18 ore, 30 min** | **30 min** | **3 ore** |  |
| **Educația moral-civică** | **30 min** | **3 ore** |  |
| **Educația juridică** | **30 min**  | **3 ore** |  |
| **Educație pentru diversitate** | **30 min**  | **3 ore** |  |
| **Proiectul în beneficiul comunității** | **30 min** | **4 ore** |  |
| **Identitatea vocațională** | **16 ore** | **30 min** | **3 ore** |  |
| **Conștientizarea oportunităților** | **30 min**  | **3 ore**  |  |
| **Decizia**  | **30 min** | **4 ore** |  |
| **Tranziția**  | **30 min** | **4 ore** |  |
|  | **Evaluare finală** |  |  |  |  | **2 ore** |
|  | **TOTAL NR. ORE** | **40 ORE** |  | **8 ore**  | **30 ore** | **2 ore** |

1. **Strategii de evaluare/lucrul individual**

Fiind un proces multidimensional, evaluarea în cadrul Programului se poate realiza în funcție de criteriile alese de formator. Se propun a fi utilizate următoarele strategii de evaluare potrivit criteriilor *infra*:

* Potrivit funcției dominante, formatorul poate recurge la ***evaluarea diagnostică*** (prin care se urmărește diagnosticarea activității consilierilor și a experienței lor de activitate pentru a identifica metodologia ulterioară și modalitățile de comunicare) sau ***evaluarea predictivă***(prin care se prognozează gradul de receptivitate la care vor putea răspunde consilierii supuși formării)*.*
* Potrivit modului în care se integrează în desfășurarea cursului, formatorul poate recurge la ***evaluarea inițială*** (de exemplu prin chestionar/interviu general pentru a identifica așteptările consilierilor de la Program), ***evaluarea formativă*** (organizată pe parcursul orelor de curs și care urmărește nivelul de inteligibilitate a materiei predate, realizându-se prin discuții dirijate, exerciții, studii de caz, gradul de implicare în dezbateri la o anumită temă, realizarea activităţilor autonome, feedback continuu), ***evaluare sumativă*** (va fi realizată la finalul cursului prin care se urmărește nivelul atingerii obiectivelor propuse prin prezentul curriculum, realizată, de exemplu, prin portofoliul sau proiectul realizat).
* La finalul fiecărei ședințe, formatorul poate solicita consilierilor de probațiune realizarea anumitor activități teoretice sau practice, care ar fortifica înțelesul aspectelor predate, totodată implicând resurse și eforturi din partea consilierilor de probațiune – ***lucrul individual.*** Tematica lucrului individual va fi selectată de formator în funcție de necesitățile identificate pe parcursul orelor teoretice și practice.

Formatorul poate utiliza o simbioză a metodelor de evaluare: metoda orală, metoda scrisă, metoda practică, evaluarea asistată de calculator sau alte metode.

Totodată, promovarea Programului trebuie considerată validă la frecventarea de către consilier a tuturor orelor din Program.

1. **Bibliografie**
2. Legea 8/14.02.2008 cu privire la probaţiune, *Monitorul Oficial al R. Moldova, 103-105/389, 13.06.2008,* *republicată în Monitorul Oficial nr.13-19 art.29 din 22.01.2016;*
3. Codul penal al Republicii Moldova, în vigoare din 12 iunie 2003, *republicat la 14.04.2009 în Monitorul Oficial Nr. 72-74;*
4. Codul de procedură penală al Republicii Moldova, în vigoare din 12 iunie 2003, *republicat la 05.11.2013 în Monitorul Oficial Nr. 248-251;*
5. Standardele de eficienţă a învăţării la disciplina „Educaţie civică în învățământul preuniversitar din Republica Moldova”, Chișinău, Editura Lyceum, 2012;
6. Educația civică, Curriculum pentru învățământul gimnazial, Chișinău, Editura Lyceum, 2010;
7. Educaţie civică: Curriculum pentru cl. a 10-a–a 12-a / Min. Educaţiei al Rep. Moldova. – Ch.: Î.E.P. Ştiinţa, 2010 (Tipografia „Elena V.I.” SRL). – 16 p. – (Curriculum naţional);
8. L’ordonnance n° 45-174 du 2 février 1945 de la République française relative à l’enfance délinquante; / <https://www.legifrance.gouv.fr/affichTexte.do?cidTexte=LEGITEXT000006069158>
9. Décret n° 2004-31 du 5 janvier 2004 relatif à la sanction éducative de stage de formation civique / <https://www.legifrance.gouv.fr/eli/decret/2004/1/5/JUSF0350149D/jo/texte>
10. Soares, F., Babb, S., Diener, O., Gates, S., and Ignatowski, C. (2017). Guiding Principles for Building Soft Skills among Adolescents and Young Adults. Washington, DC: USAID’s YouthPower: Implementation, YouthPower Action. /https://www.fhi360.org/sites/default/files/media/documents/resource-yp-guiding-principals-soft-skills.pdf
11. Introduction to developing employability skills, Published by the Learning and Skills Improvement Service (LSIS): LSIS230-07 (2012) /<https://www.britishcouncil.al/sites/default/files/introduction_to_developing_employability_skills_guide.pdf>
12. Bolboceanu A., Consiliere şi orientare. Ghid pentru diriginţi, Editura Ştiinţa, 2007;
13. Ghid de orientare în cariera profesională, Chişinău, 2003;
14. Radu N., Teste psihologice pentru orientare în carieră şi autocunoaştere, Polirom, 2007;
15. Jigău M., Consilierea carierei: un model deschis şi flexibil, Bucureşti, 2005;
16. Williams, Y. (2017). Vocational Programs for Juveniles;
17. Gates, S., Lippman, L., Shadowen, N., Burke, H., Diener, O., and Malkin, M. (2016). Key Soft Skills for Cross-Sectoral Youth Outcomes. Washington, DC: USAID’s YouthPower: Implementation, YouthPower Action;
18. Development Services Group, Inc. 2010. “Vocational Job Training.” Literature review. Washington, D.C.: Office of Juvenile Justice and Delinquency Prevention. <https://www.ojjdp.gov/mpg/litreviews/Vocational_Job_Training.pdf>
19. Bălăița, R., Mocanu, C., O măsură educativă program. Un program măsură educativă – Stagiu de formare civică în Manual de probațiune , ediția a II-a ”, Editura Istros a Muzeului Brăilei, Brăila, 2017;
20. Bejenaru, V. și alții, Ghid pentru diriginţi. Prevenirea delincvenței juvenile, Editura Casei Corpului Didactic Bacău, 2004.
1. Williams, Y. (2017). Vocational Programs for Juveniles [↑](#footnote-ref-1)
2. Gates, S., Lippman, L., Shadowen, N., Burke, H., Diener, O., and Malkin, M. (2016). Key Soft Skills for Cross-Sectoral Youth Outcomes. Washington, DC: USAID’s YouthPower: Implementation, YouthPower Action. [↑](#footnote-ref-2)
3. Development Services Group, Inc. 2010. “Vocational Job Training.” Literature review. Washington, D.C.: Office of Juvenile Justice and Delinquency Prevention. <https://www.ojjdp.gov/mpg/litreviews/Vocational_Job_Training.pdf> [↑](#footnote-ref-3)